CELEX: 62014TB0672
Language: hu
Date: 2014-12-15 00:00:00
Title: T-672/14. R. sz. ügy: A Törvényszék elnökének 2014. december 15-i végzése – August Wolff és Remedia kontra Bizottság ( „Ideiglenes intézkedés iránti kérelem — Emberi felhasználásra szánt gyógyszerek forgalombahozatali engedélyezése — Végrehajtás felfüggesztése iránti kérelem — A sürgősség hiánya” )

9.3.2015   
            
            
               HU
            
            
               Az Európai Unió Hivatalos Lapja
            
            
               C 81/21
            
         A Törvényszék elnökének 2014. december 15-i végzése – August Wolff és Remedia kontra Bizottság
   (T-672/14. R. sz. ügy)
   ((„Ideiglenes intézkedés iránti kérelem - Emberi felhasználásra szánt gyógyszerek forgalombahozatali engedélyezése - Végrehajtás felfüggesztése iránti kérelem - A sürgősség hiánya”))
   (2015/C 081/27)
   Az eljárás nyelve: német
   
      Felek
   
   
      Felperesek: Dr. August Wolff GmbH & Co. KG Arzneimittel (Bielefeld, Németország) és Remedia d. o.o (Zágráb, Horvátország) (képviselők: P. Klappich, C. Schmidt és P. Arbeiter ügyvédek)
   
      Alperes: Európai Bizottság (képviselők: M. Šimerdová, Sipos A. és B.-R. Killmann meghatalmazottak)
   
      Az ügy tárgya
   
   A nagy koncentrációban ösztradiolt tartalmazó, helyi alkalmazású, emberi felhasználásra szánt gyógyszerek forgalombahozatali engedélyeit érintő, a 2001/83/EK európai parlamenti és tanácsi irányelv (HL L 311., 67. o.; magyar nyelvű különkiadás 13. fejezet, 27. kötet, 69. o.) 31. cikkével összefüggésben elfogadott rendelkezésekről szóló, 2014. augusztus 19-i C(2014) 6030 végleges bizottsági végrehajtási határozat végrehajtásának felfüggesztése iránti kérelem.
   
      A végzés rendelkező része
   
   
               1)
            
            
               A Törvényszék elnöke az ideiglenes intézkedés iránti kérelmet elutasítja.
            
         
               2)
            
            
               A Törvényszék elnöke a 2014. október 2-i végzést visszavonja.
            
         
               3)
            
            
               A Törvényszék elnöke a költségekről jelenleg nem határoz.